בנאליה לפני השקיעה 
כוס היין ריקה כף היד על הבר; מתופפת ביחד עם שיר מסוכר; על בחור בחורה והלב שנשבר; קצת בנאליה לפני השקיעה על הבר; גיבורים דוהרים ללא קול על מסך; בפינה של החדר בסרט נשכח; היא יושבת לבד לא יודעת דבר; בבנאליה לפני השקיעה על הבר; החלום שנרקם לא הכזיב באמת; רק החוט שנקרע הסתבך וכעת; כבר קשה להתיר וקשה לשרטט; את הלב על מפית שהעט מקמט; הבחור המיילל מהשיר המסוכר; מסיים בשבועה לא לשכוח דבר; ונשכח בשנייה ונבלע בעבר; כף היד ממשיכה לתופף, על הבר; הסיפור הוא אף פעם לא זה שמסופר; הוא מחוץ למילים ולשיר שנגמר; והלב לא נסדק והלב לא נשבר; הוא פועם כדרכו במקצב המוכר; בסרט נשכח; גיבורים דוהרים ללא קול על מסך; הצללים זוחלים על ידה הרכה; אך בינתיים עדיין היא כאן, מחכה; 